જોકે આ વર્ષે નોટબંધીએ પતંગ બજારનો પેચ કાપ્યો છે. ગત વર્ષના પ્રમાણમાં ઉત્તરાયણ નજીક હોવા છતાં પ૦થી ૬૦ ટકા માલ વેપારીઓ પાસે વેચાણ વગર પડી રહ્યો છે. પતંગ ઉદ્યોગ માટે જાણીતા ખંભાતના વેપારી મનુ ચૂનારાએ કહ્યું હતું કે, “ગત વર્ષે અમારી પાસે જે બિઝનેસ હતો તે માંડ આ વર્ષે ૪૦ ટકા થયો છે. રાજ્યભરના વેપારીઓ ખંભાતમાં પતંગની ખરીદી કરવા આવતા હોય છે. ખંભાતમાં દર વર્ષે ર.પ૦ લાખ પતંગ બને છે. જે આ વર્ષે માત્ર એક લાખ બનાવાયા છે.”